מחלקת הבקרה

מחלקת הבקרה היא מחלקה קטנה באגף המודיעין בצה"ל. תפקידה הוא לבחון את הערכות המודיעין ואת תוצריו בגישה מקצועית ביקורתית לרבות פונקציית "פרקליט השטן" או ה"איפכא מסתברא" (מארמית: ההפך מסתבר), כלומר לבדוק דווקא את האפשרויות הנראות בלתי סבירות, לנסות ולערער על הערכות מקובלות בחטיבת המחקר ולהציע הערכות נוגדות. המחלקה מוכוונת מקצועית על ידי חטיבת המחקר אך פועלת כגוף עצמאי באגף המודיעין כדי לשמר את החופש להציג כל הערכה ובקרה.

ראש המחלקה הוא קצין בדרגת אלוף-משנה, הכפוף ישירות לראש אגף המודיעין, ולא לראש חטיבת המחקר.

== הקמת מחלקת הבקרה ==
מחלקת הבקרה הוקמה לאחר מלחמת יום הכיפורים במסגרת יישום הלקחים בעקבות המלצת ועדת אגרנט, בשנת 1974.<ref name=":0" /> בתחילה, היחידה הוקמה כחלק מארגון מחדש של מחלקה רחבה (מחלקת מחקר בסיסי) יותר העוסקת במחקר כאשר יעודה נקבע "להוות גורם מדרבן לבדיקה עצמית חוזרת של ההערכה המודיעינית" והקו המנחה שניתן לה הוא "מניעת טעות שעלולה לגרור את המערכת לאי-מתן התרעה [למלחמה] בזמן".<ref name=":0" /><ref>"הבקרה במחלקת מחקר", סיכום שנה ראשונה, 18 נובמבר, .1975</ref> היחידה, עד הפרדתה ממחלקת המחקר בשנת 1984 עבדה בשיטת 'איפכא-מסתברא' בלבד ולפי דרישה.<ref name=":0" /> העבודה בשיטה זו, לעיתים קרובות הביאה למתחים בין אנשי המודיעין ביחידות ההערכה השונות.<ref name=":0" />

ראש המחלקה, אל"ם רני פלד, אמר בשנת 2008 בתשובה לשאלה האם היו מקרים שהערכת "איפכא מסתברא" התגלתה כנכונה:

== הכפפת היחידה לראש אגף המודיעין ==
בשנת 1984 הוצאה המחלקה מחטיבת המחקר והוכפפה היחידה לראש אגף המודיעין, אלוף אהוד ברק. מפקדה הראשון היה יעקב עמידרור ותחתיו קיבלה חופש פעולה רחב יותר.<ref name=":0" />

== פעילות המחלקה ==
מאז הכפפתה לראש אמ"ן, היחסים בין מחלקת הבקרה לבין חטיבת המחקר באגף המודיעין התאפיינו במתח, שהביא לעימותים בין אנשי המחלקה לבין אנשי חטיבת המחקר. כאשר לשיטת חלק אנשי חטיבת המחקר, מחלקת הבקרה "משחקת מעבר לחוקי המשחק" והיא מתחרה עם חטיבת המחקר.

=== הצלחות המחלקה ===

* לפני הנסיגה מרצועת הביטחון ההערכה בחטיבת המחקר הייתה כי נסיגה חד צדדית מלבנון תביא דווקא להגברת קצב הפיגועים הרצחניים שיוצאים משטח לבנון. לעומת זאת, מחלקת הבקרה סברה כי ללבנון, סוריה וחזבאללה יש "אינטרס אסטרטגי" בנסיגת ישראל לקו כחול. סברה זו, התבררה כנכונה.
* במהלך מלחמת לבנון השנייה ירה ארגון הטרור חזבאללה טיל נגד ספינות מסוג C-802 כנגד אח"י חנית. הספינה נפגעה וניזוקה ונהרגו 4 לוחמי חיל הים. מאז 2003, ידיעות על הימצאות הטיל בחזקת חזבאללה הגיעו לאגף המודיעין ולמספן המודעין בחיל הים. ראש מחלקת הבקרה דאז, אל"ם שלמה קשי שלח מכתב המידע את המחלקות והחטיבות השונות אך זה לא זכה להתייחסות.

=== כישלונות המחלקה ===

* לקראת השנים שקדמו למלחמת חרבות ברזל ערכה של המחלקה ירד וההתייחסות להערכותיה נהייתה שלילית, עם זאת רמ"ח בקרה כתב מסמך המתריע שחמאס מתכוונת לנטוש את אסטרטגיית השקט שבאמצעות תמריצים כלכליים יישמר השקט ברצועת עזה (מה שמכונה "הקונספציה"), אך המסמך לא הצליח לשכנע את אגף המודיעין, ובכך את הצמרת הביטחונית בהנחה המתבקשת מתוקף תפקידה - כי חמאס תכנן את מתקפת הפתע על ישראל.<ref></ref>

== ראשי המחלקה ==
ראשי המחלקה לפני ההכפפה לראש אגף המודיעין:<ref name=":0"></ref>
{| border=1 cellpadding=4 cellspacing=0
|- bgcolor="#008000"
!שם||תקופת כהונה||הערות
|-
| סא"ל חיים יעבץ || 1974-1975 || ראש מחלקת הבקרה הראשון
|-
| אל"ם יהושע צור || 1976-1977 ||
|-
|אל"ם זוסיא קניאזר || 1977-1978 ||
|-
| אל"ם מאיר אלרן || 1978-1981||
|-
|אל"ם אפרים קם
|1981-1983
|ראש המחלקה במלחמת לבנון הראשונה
|}
ראשי המחלקה אחרי הכפפתה לחיל המודיעין
{| border="1" cellpadding="4" cellspacing="0"
!שם
!תקופת כהונה
!הערות
|-
|אל"ם יעקב עמידרור
|1984-1985
|לימים מפקד המכללות הצבאיות
|-
|אל"ם צבי שטאובר
|1985-1987
|
|-
|אל"ם יעקב רוזנפלד
|1988
|
|-
|אל"ם עמוס גלעד
|1988-1990
| לימים מתאם הפעולות בשטחים
|-
|אל"ם שמואל ליבנה
|1990-1993
|
|-
|אל"ם רפי בוכניק
|1993-1995
|
|-
|אל"ם שמואל אבן
|1995-1999
|
|-
|אל"ם שלמה קשי
|2000-2007
|ראש המחלקה במהלך מלחמת לבנון השנייה
|-
|אל"ם רן (רני) פלד
|2007-2010
|
|-
|אל"ם ארז דוד מייזל
|2010-2014
|
|-
|אל"ם איתי שפירא
|2014-2015
|
|-
|אל"ם דוד שטרנברג
|2015-2016
|
|-
|סא"ל שירן אוסטרוב
|2016-2018
|
|-
|אל"ם דוד שטרנברג
|2016-2021
|
|-
|אל"ם (במיל') ד'
|2022 -
|ראש המחלקה במהלך מלחמת חרבות ברזל
|}

==אזכור בסרטים==
בסרט מלחמת העולם Z מוזכרת בשם אחר, שיטת החשיבה הזו של ישראל, בהקשר לפיענוח תשדורת בנוגע למתקפת זומבים. גיבור העלילה, 'ליין', מגיע לירושלים בישראל שנראית בטוחה הודות לחומות, ונפגש עם 'ראש המוסד', 'יורגן'. הוא מגלה לו שהוא יזם את בניית החומות בהתאם למדיניות מחלקת הבקרה של קהילת המודיעין הישראלית בפענוח תשדורת מהודו באופן אחר מהמקובל, כלקח מהכישלונות המודיעיניים שקרו לאורך השנים - השואה, טבח הספורטאים באולימפיאדת מינכן ומלחמת יום הכיפורים. בסרט מוכנה שיטת הבקרה הזו בשם "עשירי למניין" - העשירי שעליו מוטלת המשימה להציג פרשנות הפוכה מאשר התשעה שהביעו דעה לפניו, כדי להעלות לדיון גם את מה שנראה בלתי סביר, שעשוי להתברר דווקא כנכון.

==לקריאה נוספת==
* דוד שטרנברג, דוד סימן-טוב, דורון מצא, [https://www.intelligence-research.org.il/post/Sefer-Bakara "פרקליט השטן" - מסע בנבכי הבקרה המודיעינית הישראלית], הוצאת המרכז למורשת המודיעין והוצאת מערכות, 2023

==ראו גם==
* מודיעין במלחמת יום הכיפורים
* מלחמת העולם Z

== קישורים חיצוניים ==
* 
* 
*
* [https://web.archive.org/web/20151122173754/http://malam.cet.ac.il/ShowItem.aspx?ItemID=7d8af8fb-e5e7-4971-b8be-8707cf1968a9&lang=HEB יחידת הבקרה באתר המרכז למורשת המודיעין]
* 

== הערות שוליים ==

קטגוריה:אגף המודיעין